ค่า TSH 1.500 Free T3 3.18 Free T4 1.15 ช่วยชี้แจงให้ทีนะคะ ว่ามันปกติหรือไม่ค่ะ ขอบค่ะ
สวัสดีค่ะ ค่า TSH (thyroid stimulating hormone เป็นฮอร์โมนที่สร้างจากต่อมใต้สมอง (pituitary gland) ทำหน้าที่กระตุ้นให้ต่อมไทรอยด์สร้างฮอร์โมน T3 (triiodothyronine) และ T4 (thyroxine) ระดับค่าปกติคือ 0.3-4.5 mIU/L ดังนั้น หากตรวจได้ 1.50 ถือว่าปกติดีค่า Free T4 คือค่าฮอร์โมน thyroxine ที่สร้างจากต่อมไทรอยด์ ซึ่งค่าปกติคือประมาณ 0.7-1.9 ng/dl ดังนั้น หากตรวจได้ค่า 1.15 ถือว่าอยู่ในเกณฑ์ปกติค่า Free T3 คือค่าฮอร์โมน triiodothyronine ที่สร้างจากต่อมไทรอยด์เช่นกัน ซึ่งค่าปกติคือประมาณ 1.4-4.4 pg/dL ดังนั้น หากวัดได้ค่า 3.18 ng/dl ถือว่ายังอยู่ในเกณฑ์ปกติค่ะดังนั้น ถือว่าค่าที่ตรวจได้ยังไม่ได้ผิดปกติอะไร แต่หากมีอาการผิดปกติต่างๆ เช่น ใจสั่น เหนื่อยง่าย น้ำหนักลด หรือเพิ่มมาก มีเหงื่อออกมาก นอนไม่หลับ หรือง่วงนอนมากผิดปกติ ผมร่วง เป็นต้น ก็อาจพบแพทย์เพื่อตรวจติดตามซ้ำดูอีกครั้ง หรือตรวจหาสาเหตุอื่นๆ ต่อไปค่ะ